**Soliq kodeksining 227 prim 1-moddasida nazarda tutilgan huquqbuzarliklar uchun jarima miqdori 2 % etib belgilandi**

“O‘zbekiston Respublikasi Soliq kodeksining [227 prim 1-moddasiga](https://lex.uz/docs/-4674902#-5909414) o‘zgartirish kiritish to‘g‘risida”gi Qonun qabul qilindi.

👉 [O‘RQ-927 29.05.2024](https://soliq.uz/storage/files/May2024/000000008f09985b018fc7c39696002a.pdf)

Unga ko‘ra,

▫️fiskal belgilarni aks ettirish yoxud avtomatlashtirilgan hisobga olish o‘lchov vositalari bilan jihozlash yoki soliq organlarining axborot tizimlari bilan integratsiya qilinishini ta’minlash bo‘yicha qonunchilikda belgilangan talablarni yoki tartibni buzish,

▫️tovarlarni (mahsulotlarni) ishlab chiqaruvchilar, import qiluvchilar va sotuvchilar tomonidan identifikatsiya vositalari orqali majburiy raqamli markirovkalash qoidalarini buzish —

realizatsiya amalga oshirilgan oxirgi hisobot choragida olingan sof tushumning 2 %i miqdorida jarima solishga sabab bo‘ladi.

Xuddi shunday huquqbuzarlik jarima qo‘llanilganidan keyin 1 yil davomida takroran sodir etilsa, jarima miqdori oxirgi hisobot choragida olingan sof tushumning 20 %ini tashkil etadi.

Avval ushbu huquqbuzarlik realizatsiya amalga oshirilgan oxirgi hisobot choragida olingan sof tushum miqdorida (100%) jarima solishga sabab bo‘lar edi.

Qunun rasmiy e'lon qilingan kundan e'tiboran kuchga kiradi.

**Soliq solish metodologiyasi boshqarmasi**